CELEX: 32010R0153
Language: hu
Date: 2010-02-23 00:00:00
Title: A Bizottság 153/2010/EU rendelete ( 2010. február 23. ) egyes áruk Kombinált Nómenklatúra szerinti besorolásáról

25.2.2010   
            
            
               HU
            
            
               Az Európai Unió Hivatalos Lapja
            
            
               L 48/5
            
         A BIZOTTSÁG 153/2010/EU RENDELETE
   (2010. február 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a Melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 23-án.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék kinyitáskor előugró elemeket tartalmazó (úgynevezett pop-up) könyv nyomtatott kartonlapokkal, amelyek közül kettőn a játéktevékenységhez kapcsolódó rövidebb szöveg olvasható.
                  A könyvnek hat további lapja van, amelyek kinyitáskor egy űrállomás különböző részeit jelenítik meg három dimenzióban.
                  A könyvben található továbbá egy olyan lap, amely kézzel kiemelhető, felállítható és az űrállomás különböző részeibe helyezhető kartonfigurákat tartalmaz.
               
               
                  9503 00 99
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 49. árucsoporthoz tartozó megjegyzések 1. c) pontja, valamint a 9503 00 és a 9503 00 99 KN-kód szövegezése határozza meg.
                  Jellemzőit (építőjáték) figyelembe véve a termék alapvetően játékként való használatra szolgál.
                  A felállítható vagy mozgatható figurákat, illetve kivágható elemeket tartalmazó, gyermekeknek szánt képeskönyveket a 4903 vtsz. (Gyermekképeskönyv, rajzoló- vagy kifestőkönyv) alá kell besorolni, kivéve, ha az áru alapvetően játéknak minősül. A játéknak minősülő áruk nem tartoznak a 4903 vtsz. alá; ezen árukat a 95. árucsoportba kell besorolni (lásd még a 4903 vtsz.-hoz tartozó HR-magyarázatot).
                  A 95. árucsoportba tartozó áruk a 49. árucsoporthoz tartozó megjegyzések 1. c) pontja értelmében nem tartozhatnak a 49. árucsoportba.
                  Az árut ezért a 9503 vtsz. alá, játékként kell besorolni.